text: Forfader støbte det samme fundament på Skamlingebanken
  25 september 2015 kl. 11.18
   Fredag blev det fundament støbt, der i fremtiden skal bære Skamlingebankestøttens 25 granitblokke. 
  For bygningsstruktør Jeppe Mosegaard Johansen er det en speciel dag. For knap 150 år siden var hans en af hans forfædre med til at støbe fundamentet til Skamlingsbankestøtten, og nu er han selv med til at støbe støttens nye fundament.
  - Det er lidt specielt for mig at være med til, så den får lige lidt ekstra, siger Jeppe Mosegaard Johansen til TV SYD
  Skamlingsbankens knap 16 meter høje støtte bestående af 25 granitblokke er i øjeblikket taget ned til renovering. Før stenene igen kan pryde landskabet, skal der støbes et solidt fundament. Men før struktørerne nåede så langt, skulle det gamle fundament under støtten tages op.
  - Vi var interesserede i at se, hvordan det gamle fundament så ud, for det var der ingen der vidste. Vi har gravet det op, og det er ikke særlig stort. Men nu bygger vi så et nyt, der er meget større, fortæller Jeppe Mosegaard Hansen.
  Ifølge planen for renoveringen af Skamlingebankestøtten skal den genrejses hen mod slutningen af 2015.
  